রহস্য আছে। রোমাঞ্চ আছে। টানটান ক্রাইম থিলার। ভালবাসা, মান-অভিমান, পারিবারিক দ্বন্দ্ব, মৃত্যু- কী নেই? এত রসদ যেখানে, সেখানে যাত্রা তো থাকবেই। রাজ্যে তোলপাড় ফেলে দেওয়া রবিনসন স্ট্রিটের কঙ্কালকাণ্ড, এবার আসছে যাত্রা মঞ্চেও। পালার নাম, দেবযানী কঙ্কাল রহস্য।  রহস্যে মোড়া রবিনসন স্ট্রিটের দে বাড়ি। পার্থ, দেবযানী,  বাবা অরবিন্দ দে। ঘরে ঘরে এখন সবাই জানে নামগুলি। কঙ্কালকাণ্ড সবার মুখে।
 ব্যুরো: রহস্য আছে। রোমাঞ্চ আছে। টানটান ক্রাইম থিলার। ভালবাসা, মান-অভিমান, পারিবারিক দ্বন্দ্ব, মৃত্যু- কী নেই? এত রসদ যেখানে, সেখানে যাত্রা তো থাকবেই। রাজ্যে তোলপাড় ফেলে দেওয়া রবিনসন স্ট্রিটের কঙ্কালকাণ্ড, এবার আসছে যাত্রা মঞ্চেও। পালার নাম, দেবযানী কঙ্কাল রহস্য।  রহস্যে মোড়া রবিনসন স্ট্রিটের দে বাড়ি। পার্থ, দেবযানী,  বাবা অরবিন্দ দে। ঘরে ঘরে এখন সবাই জানে নামগুলি। কঙ্কালকাণ্ড সবার মুখে।
দুর্গাপুজোয় কঙ্কালকাণ্ডকে লাইটিংয়ের থিম হিসেবে চেয়ে ইতিমধ্যে বায়নার লাইন পড়েছে চন্দননগরে।   মঞ্জুশ্রী অপেরার এই পালায় শুধু কঙ্কাল হিসেবে নয়, দেবযানী থাকবেন রক্তমাংসের মানুষ হিসেবেও। যদিও চিত্রনাট্যকার নিজেই জানিয়েছেন, নাটকের লুকনো তাস আসলে পার্থ দে।
 
সবমিলিয়ে পনের-ষোলটি চরিত্র থাকবে এই পালায়। ইতিমধ্যে পোস্টার ছাপাও হয়ে গিয়েছে। যদিও পার্থ-দেবযানীদের চরিত্রে কারা অভিনয় করবেন, তা এখনও ঠিক হয়নি।